गुजराती की जगह हिन्दी में दिया भाषण, मोदी का लक्ष्य दिल्ली की सत्ता?  
गुजरात में जीत की हैट्रिक बनाने के बाद नरेंद्र मोदी ने पूरे देश तक पहुंच बनाने के लिए हिन्दी में दिए विजय भाषण में कहा, यदि कोई गलती हुई है, तो मैं छह करोड़ गुजरातियों से माफी मांगता हूं।
मोदी के लिए खुशी से 'पीएम-पीएम' का नारा लगा रही भीड़ को संबोधित करते हुए मुख्यमंत्री ने अपनी जीत का श्रेय छह करोड़ गुजरातियों और अपनी पार्टी को दिया तथा कहा कि यदि वह गुजरात की सेवा करने और राज्य को उंचाइयों पर ले जाने में सक्षम हुए हैं, तो यह लोगों और उनकी पार्टी की संयुक्त शक्ति की वजह से हुआ है। मोदी ने कहा कि वह 27 दिसंबर को एक दिन के लिए दिल्ली जाएंगे।